KISKŐRÖS VÁROS CIGÁNY NEMZETISÉGI
ÖNKORMÁNYZATA
________________________________________________
Szám: 13/2023.
JEGYZŐKÖNYV

Készült:	Kiskőrös Város Cigány Nemzetiségi Önkormányzata 2023. január 12-én (csütörtök) 09:00 órai kezdettel megtartott rendkívüli üléséről

Az ülés helye:		Kiskőrösi Polgármesteri Hivatal Díszterme
			(6200 Kiskőrös, Petőfi Sándor tér 1.)

Jelen vannak:		Kunhegyesi Nikolett 		a testület elnöke 
Kunhegyesi Ferenc		képviselő
Kunhegyesi Gábor (09. 29.) 	képviselő

dr. Turán Csaba			jegyző
Chudi Barbara 			jegyzőkönyvvezető
Molnár Éva 			pénzügyi osztályvezető
Kőhegyiné Seres Anita		költségvetési referens

Távol maradt:		Kunhegyesi Gábor (03.16.)	képviselő
Virág Attila			képviselő

Kunhegyesi Nikolett a testület elnöke köszöntötte az ülésen megjelenteket, megállapította a határozat-képességet és megnyitotta az ülést. Javasolta, hogy a jegyzőkönyv-hitelesítő Kunhegyesi Gábor (09. 29.) képviselő legyen.

A testület a jegyzőkönyv hitelesítőjének 3 „igen” szavazattal Kunhegyesi Gábor (09. 29.) képviselőt jelölte ki.

A testület a napirendet 3 „igen” szavazattal az alábbiak szerint fogadta el:


N A P I R E N D:


1.	 AKTUÁLIS KÉRDÉSEK























1. napirend

AKTUÁLIS KÉRDÉSEK

Molnár Éva pénzügyi osztályvezető tájékoztatta a testületet, hogy az államháztartásról szóló 2011. évi CXCV. törvény 25. § „(3) Ha a képviselő-testület a költségvetési rendeletet a költségvetési év kezdetéig vagy az átmeneti gazdálkodásról szóló rendelet hatályvesztéséig nem alkotta meg, és az átmeneti gazdálkodásról rendeletet nem alkotott, vagy az átmeneti gazdálkodásról szóló rendelet hatályát vesztette, a polgármester jogosult a helyi önkormányzatot megillető bevételek beszedésére és az előző évi kiadási előirányzatokon belül a kiadások arányos teljesítésére.”
„26. § (1)  A nemzetiségi önkormányzatra, a társulásra és az általuk irányított költségvetési szervekre a 23-25. § rendelkezéseit kell alkalmazni, azzal, hogy  
a) költségvetési rendeleten költségvetési határozatot kell érteni,
b) a képviselő-testület hatáskörét a nemzetiségi önkormányzat képviselő-testülete vagy a társulási tanács gyakorolja,
c) a polgármester részére meghatározott feladatokat a nemzetiségi önkormányzat elnöke vagy a társulási tanács elnöke látja el,
d) a jegyző részére meghatározott feladatokat - a helyi nemzetiségi önkormányzatok kivételével - az országos nemzetiségi önkormányzat hivatalvezetője vagy a társulási tanács munkaszervezeti feladatait ellátó költségvetési szerv vezetője látja el.”

A nemzetiségi önkormányzat a 2023. évi költségvetését még nem alkotta meg, nem fogadta el, átmeneti gazdálkodásról szóló rendeletet nem alkotott, ezért a fentiek értelmében az elnök az előző évi kiadási előirányzatokon belül a kiadások arányos teljesítésére jogosult. 2022. évi kiadási előirányzat: 8.869.538 Ft, ennek 1/12-de: 739.128 Ft, de a 2022. évi feladatalapú támogatás maradványa: 324.019 Ft. Ennek tudatában lehet döntéseket hozni.

Kőhegyiné Seres Anita elmondta, hogy az EMET/5032/2021. okirat számú támogatói okirat 5.4. pontja alapján a 2021. évi feladatalapú támogatásról (EMET/5032/2021 azonosító), annak felhasználását követő 45 napon belül, de legkésőbb 2023. március 15-ig köteles pénzügyi elszámolást és szakmai beszámolót készíteni a nemzetiségi önkormányzat. A felhasználás dátuma: 2022. december 8.
 
A testület elnöke határozati javaslatként az alábbiakat fogalmazta meg:

„Kiskőrös Város Cigány Nemzetiségi Önkormányzata az 1. melléklet szerinti Pénzügyi kimutatást a 2021. évi feladatalapú támogatás felhasználásáról, valamint a 2. melléklet szerinti Szakmai tájékoztatót a 2021. évi feladatalapú támogatás felhasználásáról elfogadja.”

Felelős:	a testület elnöke
Határidő:	értelemszerűen

A testület megtárgyalta Kunhegyesi Nikolett elnök által megfogalmazottakat és 3 „igen” szavazattal az alábbi határozatokat hozta:

1/2023. sz. Cigány Nemzetiségi Önk. határozat


H A T Á R O Z A T


Kiskőrös Város Cigány Nemzetiségi Önkormányzata az 1. melléklet szerinti Pénzügyi kimutatást a 2021. évi feladatalapú támogatás felhasználásáról, valamint a 2. melléklet szerinti Szakmai tájékoztatót a 2021. évi feladatalapú támogatás felhasználásáról elfogadja.


Felelős:	a testület elnöke
Határidő:	értelemszerűen


Mellékletek a jegyzőkönyvhöz csatolva.



Kunhegyesi Nikolett a testület elnöke elmondta, hogy az elmúlt év során heti rendszerességgel tartott „Klub napközi”-k sikeresnek bizonyultak, ezért azt az idei évben is folytatni kívánják. 
A roma kultúra és a hagyományok ápolása, roma nyelv oktatása, roma történelem ismertetése, egészséges életmódra való nevelés, valamint a többségi társadalomba való beilleszkedés elősegítése céljából 2023. január 1. és 2023. december 31. időszakban roma és nem roma gyermekek részére ismételten „Klub napközi”-t kívánnak szervezni heti két alkalommal. A résztvevők ellátásának költségeire összesen 120.000,- Ft összeg biztosítását javasolja a testületnek. 

A testület elnöke határozati javaslatként az alábbiakat fogalmazta meg:

„Kiskőrös Város Cigány Nemzetiségi Önkormányzata 
1. a 2023. januárjától 2023. december 31. napjával bezárólag heti két alkalommal a roma kultúra és a hagyományok ápolása, roma nyelv oktatása, roma történelem ismertetése, egészséges életmódra való nevelés, valamint a többségi társadalomba való beilleszkedés elősegítése céljából szervezett „Klub napközi” résztvevőinek ellátásának költségeire összesen 120.000,- Ft összeget biztosít. 
2. az 1. pontban meghatározott összeget a 2022. évi feladatalapú támogatás terhére biztosítja.  
3. felkéri a Polgármesteri Hivatal Pénzügyi Osztályát, hogy az összeg kifizetéséről számla ellenében gondoskodjon.”

Felelős:	a testület elnöke
Határidő:	értelemszerűen

A testület megtárgyalta Kunhegyesi Nikolett elnök által megfogalmazottakat és 3 „igen” szavazattal az alábbi határozatokat hozta:

2/2023. sz. Cigány Nemzetiségi Önk. határozat


H A T Á R O Z A T


Kiskőrös Város Cigány Nemzetiségi Önkormányzata 

1. a 2023. januárjától 2023. december 31. napjával bezárólag heti két alkalommal a roma kultúra és a hagyományok ápolása, roma nyelv oktatása, roma történelem ismertetése, egészséges életmódra való nevelés, valamint a többségi társadalomba való beilleszkedés elősegítése céljából szervezett „Klub napközi” résztvevőinek ellátásának költségeire összesen 120.000,- Ft összeget biztosít. 

2. az 1. pontban meghatározott összeget a 2022. évi feladatalapú támogatás terhére biztosítja.  

3. felkéri a Polgármesteri Hivatal Pénzügyi Osztályát, hogy az összeg kifizetéséről számla ellenében gondoskodjon.


Felelős:	a testület elnöke
Határidő:	értelemszerűen






Kunhegyesi Gábor (09.29.) a testület tagja elmondta, hogy a nemzetiségek jogairól szóló 2011. évi CLXXIX. törvény (továbbiakban: Njt.) 109. § (1) bekezdése értelmében a nemzetiségi önkormányzat testülete az elnökének, elnökhelyettesének, tagjának, valamint az általa létrehozott bizottság elnökének és tagjának - a nemzetiségi önkormányzat költségvetése terhére, a nemzetiségi közfeladat-ellátás veszélyeztetése nélkül - tiszteletdíjat, természetbeni juttatást állapíthat meg. Az Njt. értelmében a települési nemzetiségi önkormányzat elnökének tiszteletdíja nem lehet magasabb, mint a mindenkori közszolgálati tisztviselőkről szóló törvény szerinti illetményalap kétszerese, ha köznevelési intézményt is tart fenn az önkormányzat, akkor a mindenkori közszolgálati tisztviselőkről szóló törvény szerinti illetményalap négyszerese, ha köznevelési intézményt is tart fenn az önkormányzat, akkor a mindenkori közszolgálati tisztviselőkről szóló törvény szerinti illetményalap hatszorosa, a természetbeni juttatás pedig az illetményalappal megegyező mértékű.
Kunhegyesi Gábor (09.29.) Kunhegyesi Nikolett elnök tiszteletdíjának 2023. február 1. napjától havi 17.700,- Ft összegre történő megemelését javasolja a testületnek.

A testület elnöke határozati javaslatként az alábbiakat fogalmazta meg:

„Kiskőrös Város Cigány Nemzetiségi Önkormányzata a nemzetiségek jogairól szóló 2011. évi CLXXIX. törvény 109. § (3) bekezdése alapján, Kunhegyesi Nikolett elnök tiszteletdíját 2023. február 1. napjától havi 17.700,- Ft-ban állapítja meg.”

Felelős:	a testület elnöke
Határidő:	azonnal

3/2023. sz. Cigány Nemzetiségi Önk. határozat


H A T Á R O Z A T


Kiskőrös Város Cigány Nemzetiségi Önkormányzata a nemzetiségek jogairól szóló 2011. évi CLXXIX. törvény 109. § (3) bekezdése alapján, Kunhegyesi Nikolett elnök tiszteletdíját 2023. február 1. napjától havi 17.700,- Ft-ban állapítja meg.


Felelős:	a testület elnöke
Határidő:	azonnal





















További kérdés, hozzászólás nem hangzott el, így Kunhegyesi Nikolett elnök az ülést 09:45 órakor bezárta.



Kmf.




Kunhegyesi Nikolett	 Kunhegyesi Gábor (09.29.)                                   
 a testület elnöke		jegyzőkönyv-hitelesítő



Chudi Barbara
jegyzőkönyvvezető
4

